open-index/open-wikipedia-markdown huggingface dataset:
Henrik Erlandsson (Bååt)

**Henrik Erlandsson (Bååt)** (sündinud 1464, suri pärast 1527. aastat) oli Rootsi riiginõunik, asehaldur ja kihelkonnakohtunik (*häradshövding*).

## Elulugu
Henrik Erlandsson oli rüütel Erland Peterssoni ja Gertrud Birgersdotteri (Sparre af Fyllingarum) poeg. Tema vend Peder Erlandsson (Bååt) sai samuti riiginõunikuks.

Henrik Erlandsson oli 1511. aastal Hammarkindi kihelkonnakohtunik ja 1512. aastast riiginõunik. Järgmisel aastal sai temast väepealik ja kuningriigi nõunik. Aastatel 1523–1525 oli ta Östergötlandi õigusringkonna (*lagsaga*) asehaldur (*lagman*).

1527. aastal oli Henrik Erlandsson üks neist riiginõunikest, kes oma pitseriga kinnitas Västeråsi retsessi – pöördelise otsuse, mis sillutas tee Rootsi reformatsioonile ja kuningavõimu tugevnemisele kiriku arvelt.

Ta oli Ringarumi kihelkonnas asuva Fyllingarumi mõisa valdaja. Ema kaudu päritud mõis jäi tema elukohaks kuni surmani pärast 1527. aastat. Ta pani aluse Bååti suguvõsa Fyllingarumi harule, mille vapikilbil kujutati paati.

## Perekond
Henrik Erlandsson oli abielus Elin Ulfsdotteriga (Roos af Hjelmsäter), kes oli rüütel Ulf Peterssoni (Roos af Hjelmsäter) ja Birgitta Jönsdotteri (Leijonansikte) tütar. Neil oli kaks poega: Stegeborgi linnusepealik Ulf Henriksson (Snakenborg) (1500–1583) ja Nils Henriksson (Bååt) (tapeti umbes 1546).

## Viited
Toraigh

**Toraigh** (iiri keeles ka *Oileán Thoraigh*, *Oileán Thoraí* või *Oileán Thúr Rí*; inglise keeles *Tory Island*) on Iirimaa saar Ulsteri provintsis Donegali krahvkonnas. Iiri saarest asub see 14,5 km kaugusel, olles saareriigi rannikust kõige kaugemal asuv asustatud saar.

Saar on äärealana osa iiri keele tänasest ametlikust levikualast Gaeltachtist.

Saarel paikneb Toraigh' tuletorn.

## Vaata ka
*Toraigh' merelahing
*Inis Bó Finne
*Tau rist
Birger Nilsson (Sparre av Fyllingarum)

**Birger Nilsson (Sparre av Fyllingarum)** oli Rootsi väepealik ja kihelkonnakohtunik (*häradshövding*).

## Elulugu
Birger Nilsson oli väepealiku ja *djäkne* Nils Birgerssoni (Sparre av Fyllingarum) poeg. Ta teenis väepealiku ja Hammarkindi kihelkonnakohtunikuna.

Ta oli Fyllingarumi valduse omanik Ringarumi kihelkonnas.

## Perekond
Birger Nilsson oli abielus Brita Isaksdotteriga (Banéri suguvõsast), kes oli väepealik Isak Isakssoni (Banér) ja Märeta Siggesdotter Bruni tütar. Brita Isaksdotter oli varem abielus olnud Erik Karlssoniga.

Birger Nilssonil ja Brita Isaksdotteril sündis tütar Gertrud Birgersdotter, kes oli abielus Östergötlandi asehalduri Erland Peterssoniga (Bååt) ning hiljem Lasse Svensson Laxiga. Samuti sündisid neil poeg Nils Birgersson ja tütar Margareta Birgersdotter, kes oli abielus Joakim Björnssoniga (Västerby suguvõsast).

## Viited
Erland Petersson (Bååt)

**Erland Petersson (Bååt)** (1430–1490) oli Rootsi sõdalane ja rüütel.

## Elulugu
Erland Petersson oli sõjasulase Peter Jonssoni (Bååt) ning Elina Henriksdotteri (Snakenborg) poeg. 21. veebruaril 1455 mainitakse teda sõjasulasena ning 1457. aastal löödi ta kuningas Christian I kroonimisel rüütliks. Aastatel 1470–1481 elas Erland Petersson Händelös ning 1490. aastaks on teda mainitud surnuna.

Ta oli Händelö mõisa (Sankt-Johannese kihelkonnas Östergötlandis) ja Fituna mõisa (Sorunda kihelkonnas Södermanlandis) omanik, olles need valdused pärinud oma naise kaudu.

## Perekond
Umbes 1470. aastal abiellus ta Gertrud Birgersdotteriga, kes oli väepealiku ja Hammarkindi kihelkonnapealiku Birger Nilssoni (Sparre af Fyllingarum) ning Brita Isaksdotter Banéri tütar. Neil sündisid tütar Brita Erlandsdotter (Bååt), kes abiellus Tiohäradi kohturingkonna maakohtuniku Bengt Abjörnssoniga (Liljesparre), ning pojad Henrik Erlandsson (Bååt) ja Peder Erlandsson (Bååt; surnud 1540), kes mõlemad olid kuninglikud riiginõunikud.

## Viited
Arinsali jõgi

**Arinsali jõgi** (katalaani keeles *riu d'Arinsal*) on jõgi Andorras, Ordino jõe ehk Valira del Nordi peamine lisajõgi.

Jõgi saab alguse Püreneede keskahelikust Coma Pedrosa ja Mamontelli mäetipu  vahel, kus see moodustab väikesid liustikujärvi, sealhulgas järvistu Estanys Forcats. Nende järvede väljavoolud ühinevad Pla de l'Estany soostiku lähedal.

Allavoolu suubuvad Arinsali jõkke paremalt Coma Pedrosa jõgi ja Comella Ampla jõgi ning vasakult teiste seas Coma de Percanela jõgi.

Pärast Arinsali küla läbimist suubub Arinsali jõkke Ertsi küla juures paremalt selle peamine lisajõgi Pal'i jõgi. Umbes 4 km allavoolu, pärast Pui ja La Massana vahelt läbi voolamist suubub see enne L'Aldosa küla paremalt  Ordino jõkke.

## Viited
Nice'i ringkond

**Nice'i ringkond** on ringkond Prantsusmaal Provence-Alpes-Côte d'Azuri piirkonnas Alpes-Maritimesi departemangus. Ringkond koosneb 101 vallast. Seal elas 536 776 inimest 2022. aastal.
Ringkond asub departemangu põhja- ja idaosas.

## Koosseis
### Kantonid

Nice'i ringkonda kuuluvad järgmised kantonid (sh mõni vaid osaliselt):

* Beausoleili kanton (7 valda)
* Contesi kanton (20 valda)
* Mentoni kanton (6 valda)
* Nice'i 1. kanton (1 vald)¹
* Nice'i 2. kanton (1 vald)¹
* Nice'i 3. kanton (4 valda)¹
* Nice'i 4. kanton (1 vald)¹
* Nice'i 5. kanton (1 vald)¹
* Nice'i 6. kanton (1 vald)¹
* Nice'i 7. kanton (3 valda)¹
* Nice'i 8. kanton (1 vald)¹
* Nice'i 9. kanton (1 vald)¹
* Tourrette-Levensi kanton (28 valda)
* Vence'i kanton (37 valda 47-st)
¹Nice'i vald on nendes kantonites vaid osaliselt

### Vallad

Nice'i ringkonnas on järgmised vallad 1. jaanuaril 2024 (sulgudes INSEE koodid):

## Viited
Charleville-Mézièresi ringkond

**Charleville-Mézièresi ringkond** on ringkond Prantsusmaal Grand Esti piirkonnas Ardennesi departemangus. Ringkond koosneb 157 vallast. Seal elas 152 746 inimest 2022. aastal.

Ringkond asub departemangu loode- ja põhjaosas, piirnedes põhjas Belgiaga.

## Koosseis
### Kantonid

Charleville-Mézièresi ringkonda kuuluvad järgmised kantonid (sh mõni vaid osaliselt):

* Bogny-sur-Meuse kanton (12 valda)
* Charleville-Mézièresi 1. kanton (8 valda)¹
* Charleville-Mézièresi 2. kanton (6 valda)¹
* Charleville-Mézièresi 3. kanton (2 valda)¹
* Charleville-Mézièresi 4. kanton (2 valda)¹
* Givet' kanton (12 vald)
* Nouvion-sur-Meuse'i kanton (32 valda)
* Revini kanton (7 valda)
* Rocroi kanton (33 valda)
* Signy-l'Abbaye kanton (35 valda 71-st)
* Villers-Semeuse'i kanton (11 valda)
¹Charleville-Mézièresi vald on nendes kantonites vaid osaliselt

### Vallad

Charleville-Mézièresi ringkonnas on 1. jaanuari 2024 seisuga järgmised vallad (sulgudes INSEE kood):

## Viited
Privas' ringkond

**Privas' ringkond** on ringkond Prantsusmaal Oksitaania piirkonnas Ardèche'i departemangus. Ringkond koosneb 66. vallast. Seal elas 86 375 inimest 2022. aastal.

Ringkond asub departemangu idaosas ja tema idapiiriks on Rhône'i jõgi.

## Koosseis
### Kantonid

Privas' ringkonda kuuluvad järgmised kantonid (sh mõni vaid osaliselt):

* Berg-Helvie kanton (12 valda 19-st)
* Bour-Saint-Andéoli kanton (9 valda)
* Haut-Eyrieux' kanton (12 valda 44-st)
* Le Pouzini kanton (13 valda)
* Privas' kanton (15 valda)
* Rhône-Eyrieux' kanton (12 vald 17-st)

### Vallad

Privas' ringkonnas on järgmised vallad 1. jaanuaril 2024 (sulgudes INSEE koodid):

## Viited
Roosa-toonekurg

**Roosa-toonekurg** (*Mycteria ibis*) on toonekurglaste sugukonda kuuluv linnuliik.

## Välimus
Roosa-toonekurg on 95–105 cm pikk. Tiibade siruulatus on 150–165 cm. Tiiva pikkus on 450–515 mm. Isaslind on suurem kui emaslind.

Sulestik on peamiselt valge, lennusuled on mustad. Nägu, otsaesine ja pealagi on sulgedeta ja punast värvi. Nokk on kollane, nokots on allapoole kõver. Nokk on pikem ja peenem kui muda-toonekurel. Jalad on punased. Silmad on pruunid. Hundsulestikus on selg ja tiibade ülapool roosad, tiibade alapool on punane.

## Levik
Elavad Sahara-taguses Aafrikas ja Madagaskaril. Neid on kohatud ka Marokos, Tuneesias ja Egiptuses.

Elavad soodes, rohtlates, riisipõldudel ning jõgede ja järvede ääres. Lääne-Aafrikas pesitsevad mõnikord linnades. Väldivad metsi ja suurte üleujutustega piirkondi.

## Toitumine
Toituvad konnadest, väikestest kaladest ja teistest väikestest veeloomadest.

Mõnikord järgnevad vees krokodillidele ja jõehobudele, et süüa nende liikumisega veekogu põhjast üles kerkivaid putukaid ja limuseid.

## Pesitsemine
Pesitsevad kolooniates, tihti koos teiste liikidega. Okstest ehitatud pesa asub akaatsia või villapuu otsas.

Kurnas on 2–3 muna mõõtmetega 66 × 47 mm. Muna kaalub 80g. Pojad saavad lennuvõimeliseks 55 päeva vanuselt.

## Eluiga
Roosa-toonekurg võib elada 19-aastaseks.

## Viited

## Välislingid
Guy Parmelin

**Guy Bernard Parmelin** (sündinud 9. novembril 1959) on Šveitsi poliitik, alates 2016. aastast Šveitsi Liidunõukogu liige ning Šveitsi liidupresident 2026. aastal. Alates 2019. aastast oli Šveitsi majandus-, haridus- ja teadusministeeriumi juht (sisuliselt haridus- ja majandusminister). Ta kuulub Šveitsi Rahvaparteisse. Aastatel 2016–2018 oli ta kaitse- ja spordiminister. Aastal 2021 oli ta Šveitsi liidupresident ning aastatel 2020 ja 2025 asepresident.
Francis Édeline

**Francis Édeline** (sündinud 1930, Bouillon) on Belgia biokeemik, keeleteadlane ja semiootik. 

Ta on üks Grupp μ kauaaegsemaid liikmeid.

## Teoseid
*Groupe μ (Édeline, Francis; Klinkenberg, Jean-Marie) 2024. From the meaning to the world: the catasemiosis. *[[Sign Systems Studies]]* 52(3/4): 485–517.
*Groupe µ (Francis Édeline, Jean-Marie Klinkenberg) 2026. *Principia Semiotica: The Sources of Meaning*. (Semiotics, Communication and Cognition 44.) Berlin: De Gruyter Mouton.
Troyes' ringkond

**Troyes' ringkond** on ringkond Prantsusmaal Grand Esti piirkonnas Aube'i departemangus. Ringkond koosneb 244 vallast. Seal elas 230 314 inimest 2022. aastal. 

Ringkond asub departemangu keskosas, ulatudes departemangu põhjapiirist selle lõunapiirini.

## Koosseis
### Kantonid

Troyes' ringkonda kuuluvad järgmised kantonid (sh mõni vaid osaliselt):

* Aix-Villemaur-Pâlisi kanton (36 valda)
* Arcis-sur-Aube'i kanton (47 valda)
* Bar-sur-Seine'i kanton (46 valda)
* Brienne-le-Château kanton (10 valda 53-st)
* Creney-près-Troyes' kanton (8 valda 33-st)
* Les Riceys' kanton (57 valda)
* Saint-André-les-Vergersi kanton (5 valda)
* Saint-Lyé kanton (8 valda 33-st)
* Troyes' 1. kanton (1 vald)¹
* Troyes' 2. kanton (3 valda)¹
* Troyes' 3. kanton (2 valda)¹
* Troyes' 4. kanton (4 valda)¹
* Troyes' 5. kanton (1 vald)¹
* Vendeuvre-sur-Barse'i kanton (20 valda 37-st)
¹Troyes' vald on nendes kantonites vaid osaliselt

### Vallad

Troyes' ringkonnas on 1. jaanuari 2024 seisuga järgmised vallad (sulgudes INSEE kood):

## Viited
Augsburger Panther

**Augsburger Panther** on Saksamaa jäähokiklubi, mis tegutseb Augsburgis. Klubi mängib Saksa kõrgeimal liigatasemel Deutsche Eishockey-Ligas (DEL).

Klubi eelkäija asutati 1878. aastal, praegu on see üks vanemaid spordiklubisid Saksamaal. Jäähokiosakond loodi ametlikult hiljem. Pantheri nime all tegutsetakse alates 1994. aastast, mil loodi DEL.

## Välislingid
* Klubi koduleht
* Eliteprospects.com
Löwen Frankfurt

**Löwen Frankfurt** on Saksamaa jäähokiklubi, mis tegutseb Frankfurdis. Klubi mängib Saksa kõrgeimas liigatasemes Deutsche Eishockey-Liga’s (DEL).

Klubi asutati 2010. aastal, olles Frankfurt Lionsi järeltulija, mis lõpetas tegevuse finantsprobleemide tõttu. Löwen Frankfurt alustas madalamatest liigadest ning tõusis DEL-i hooajaks 2022–23, saavutades kohe esimesel hooajal 6. koha.

## Välislingid
* Klubi koduleht
* Eliteprospects.com
Iserlohn Roosters

**Iserlohn Roosters** on Saksamaa jäähokiklubi, mis tegutseb Iserlohnis. Klubi mängib Saksa kõrgeimas liigatasemes Deutsche Eishockey-Liga’s (DEL).

Klubi asutati 1959. aastal ja on olnud DEL-i liige alates selle loomisest 1994. aastal. Iserlohn Roosters on tuntud tugeva fännibaasi ja koduse jäähalli poolest.

## Välislingid
* Ametlik koduleht
* Eliteprospects.com
Carcassonne'i ringkond

**Carcassonne'i ringkond** on ringkond Prantsusmaal Oksitaania piirkonnas Aude'i departemangus. Ringkond koosneb 186 vallast. Seal elas 163 742 inimest 2022. aastal.

Ringkond asub departemangu loode-ja põhjaosas, piirnedes Ariège'i, Haute-Garonne'i ja Tarni departemanguga.

## Koosseis
### Kantonid

Carcassonne'i ringkonda kuuluvad järgmised kantonid (sh mõni vaid osaliselt):

* Le Bassin chaurieni kanton (22 valda)
* Carcassonne'i 1. kanton (1 vald)¹
* Carcassonne'i 2. kanton (9 valda)¹
* Carcassonne'i 3. kanton (7 valda)¹
* Le Haut Minervois' kanton (23 valda)
* La Malepère à la Montagne Noire'i kanton (27 valda)
* La Montagne d'Alarici kanton (26 valda 29-st)
* La Piège au Razèsi kanton (51 valda 72-st)
* La Vallée de l'Orbieli kanton (22 valda)
¹Carcassonne'i vald kuulub nendesse kantonitesse vaid osaliselt
### Vallad

Carcassonne'i ringkonnas on 1. jaanuari 2024 seisuga järgmised vallad (sulgudes INSEE kood):

## Viited
Rodezi ringkond

**Rodezi ringkond** on ringkond Prantsusmaal Oksitaania piirkonnas Aveyroni departemangus. Ringkond koosneb 79 vallast. Seal elas 112 791 inimest 2022. aastal.

Ringkond asub departemangu põhjaosas, piirnedes põhjas Cantali ja Lozère'i departemanguga.

## Koosseis
### Kantonid

Rodezi ringkonda kuuluvad järgmised kantonid (sh mõni vaid osaliselt):

* Aubrac et Carladezi kanton (21 valda)
* Causse Comtali kanton (6 valda 7-st)
* Lot et Dourdou kanton (3 valda 11-st)
* Lot et Palangesi kanton (13 valda)
* Lot et Truyère'i kanton (14 valda)
* Nord Lévezou kanton (3 valda 4-st)
* Rodezi 1. kanton (1 vald)¹
* Rodezi 2. kanton (2 valda)¹
* Rodez-Onet' kanton (2 valda)¹
* Tarn et Caussesi kanton (6 valda 12-st)
* Valloni kanton (10 valda)
¹Rodezi vald kuulub nendesse kantonitesse vaid osaliselt
### Vallad
Rodezi ringkonnas on 1. jaanuari 2024 seisuga järgmised vallad (sulgudes INSEE kood):

## Viited
Fischtown Pinguins

**Fischtown Pinguins** on Saksamaa jäähokiklubi, mis tegutseb Bremerhavenis. Klubi mängib Saksa kõrgeimas liigatasemes Deutsche Eishockey-Liga’s (DEL).

Klubi asutati 1974. aastal ning DEL-is mängib alates hooajast 2016–17. Klubi on tuntud oma tugeva kodupubliku toetuse poolest ning on viimastel aastatel tõusnud üheks liigas arvestatavaks jõuks.

## Saavutused
*Deutsche Eishockey-Liga:
** Kolmas koht (1): 2023
*DEL2:
** Meister (1): 2016
**Mitmekordsed osalejad play-off'is
*Oberliga:
**Mitmekordsed meistrid ja edutamised DEL2 suunas

## Välislingid
* Ametlik koduleht
* Eliteprospects.com
Australian Ice Hockey League

**Australian Ice Hockey League** ehk **AIHL** on Austraalia kõrgeima tasemega jäähokiliiga. See tegutseb Austraalia jäähokiliidu alluvuses ning on poolprofessionaalne liiga.

## Klubid hooajal 2025–2026

* Adelaide Adrenaline
* Brisbane Lightning
* Canberra Brave
* Central Coast Rhinos
* Melbourne Ice
* Melbourne Mustangs
* Newcastle Northstars
* Perth Thunder
* Sydney Bears
* Sydney Ice Dogs

## Välislingid
* Koduleht
Carlblom

**Carlblom** oli Rootsi päritolu vaimulikesuguvõsa Eesti- ja Liivimaal.

Carlblomid olid pärit Rootsist, Västergötlandist pärit Jonas Laurentii Carlblom asus Eestimaale ja oli Noarootsi Püha Katariina koguduse pastor,  Saarte-Lääne praostkonna praost, Haapsalu Püha Johannese koguduse pastor ja  Ranna-Lääne praostkonna praost.

* Jonas Laurentii Carlblom (1725–1784), Noarootsi koguduse pastor,  Saarte-Lääne praostkonna praost, Haapsalu koguduse pastor ja  Ranna-Lääne praostkonna praost
* Gustav Carlblom (1761–1814), baltisaksa luterlik vaimulik, Haapsalu koguduse ja Noarootsi koguduse  pastor, Saarte-Lääne praostkonna praost
*Peter Carlblom (1785–1834), baltisaksa luterlik vaimulik, Harju-Madise koguduse ja Risti koguduse pastor
*Friedrich Carlblom (1789–1857), baltisaksa luterlik vaimulik, Suure-Jaani koguduse ja Viljandi Jaani koguduse pastor
* Johannes Carlblom (1793–1861), baltisaksa luterlik vaimulik, Tõstamaa koguduse  pastor
* August Carlblom (1797–1877), baltisaksa luterlik teoloog, pedagoog ja Tartu kubermangugümnaasiumi religiooni, kreeka ja heebrea keele õpetaja
* Paul Carlblom (1803–1872), baltisaksa luterlik vaimulik, Tarvastu koguduse pastor, Viljandi praostkonna praost
* Wilhelm Carlblom (1820–1875), baltisaksa luterlik vaimulik, Moskva kindralsuperintendent
*Oskar Emil Carlblom (1829–1902), baltisaksa luterlik vaimulik, Pöide koguduse, Häädemeeste koguduse ja Tahkuranna abikoguduse pastor

## Viited

## Välislingid

*
Nürnberg Ice Tigers

**Nürnberg Ice Tigers** on Saksamaa jäähokiklubi.

## Välislingid
* Ametlik koduleht
* Eliteprospects.com
EHC Kloten

**EHC Kloten** on Šveitsi jäähokiklubi.

## Saavutused
* **Šveitsi meister** (5): 1967, 1993, 1994, 1995, 1996
* **Šveitsi esiliiga** võitja (1): 2022

## Välislingid
* Ametlik koduleht
* Eliteprospects.com
HC Fribourg-Gottéron

**HC Fribourg-Gottéron** on Šveitsi jäähokiklubi.

## Saavutused
* **Teised kohad (NL)** (5): 1983, 1992, 1993, 1994, 2013

## Välislingid
* Ametlik koduleht
* Eliteprospects.com
Kirkai

**Kirkai** (žemaidi *Kėrkā*) on küla Leedus Mažeikiai rajoonis Reivyčiai vallas.

Küla asub Venta jõe ääres. Osaliselt ulatuvad külla Natura 2000 alad Venta jõe org ja Venta keskjooks. 

Kirkaid on esmamainitud 1661. aastal (*Kirki*). Kohalikud elanikud omistasid sealse rauarikka veega allikale ravimtoimet ning selle vett kasutati silma- ja kõhuvaevustest jagusaamiseks.

Küla nimi on tulnud sõnast *kirkas*, mis tähendab kohalikus murdes tera. Küla lähistel asus kunagi väike tehas, kus valmistati terariistu. 

## Elanikkond


* 64 (1902)
* 58 (1923)
* 34 (1959)
* 31 (1970)

* 25 (1979)
* 4 (1989)
* 3 (2001)
* 5 (2011)


## Viited

## Välislingid
* Küla Mažeikiai piirkonna entsüklopeedias
Kai Otto Donner

**Kai Otto Donner** (19. august 1922 Helsingi – 13. märts 1995 Helsingi) oli Soome zooloog ja Helsingi Ülikooli zooloogiaprofessor.

Ta oli aastatel 1972–1985 Helsingi Ülikooli zooloogiaprofessor ja aastatel 1980–1985 Teaduskomitee esimees. Ta valiti aastal 1957 Soome Teadusseltsi liikmeks ja aastal 1988 auliikmeks. Aastatel 1975–1979 oli ta seltsi alaline sekretär. 11. märtsil 1981 valiti ta Rootsi Kuningliku Teaduste Akadeemia välisliikmeks. Tema uurimistöö hõlmas koorikloomade siigade (Pontoporeia affinis) ja lindude nägemist.

## Isiklikku
Tema isa oli keeleteadlane ja iseseisvusaktivist Kai Donner ning Soome Maapäeva liige, vend Joakim Donner on Helsingi Ülikooli geoloogia ja paleontoloogia professor, vend Jörn Donner oli kirjanik, filmirežissöör ja poliitik. Zooloog Kristian Donner on tema poeg.
Małgorzata ­Omilanowska

**Małgorzata ­Omilanowska** (neiupõlvenimega **Małgorzata Jakubowska**; sündinud 10. aprillil 1960 Varssavis) on Poola kunstiajaloolane ja poliitik. Ta oli Poola kultuuri- ja rahvuspärandi minister 17. juunist 2014 kuni 16. novembrini 2015 (Ewa Kopaczi valitsuses).

Ta lõpetas bakalaureuse- ja magistriõppe Varssavi ülikoolis enne Berliini tehnikaülikooli siirdumist, kus ta kaitses 1994. aastal arhitektuuri doktorikraadi. Ta töötas aastatel 1995–2007 Poola Teaduste Akadeemia kunstiinstituudis, olles aastast 1999 instituudi direktori asetäitja.

Ta nimetati aastal 2012 Poola kultuuriministri asetäitjaks. Ta edutati Poola kultuuri- ja rahvuspärandi ministriks 17. juunil 2014 pärast seda, kui tema eelkäija Bogdan Zdrojewski astus pärast Euroopa Parlamenti valimist tagasi.
Marseille ringkond

**Marseille ringkond** on ringkond Prantsusmaal Provence-Alpes-Côte d'Azuri piirkonnas Bouches-du-Rhône'i departemangus. Ringkond koosneb 21 vallast. Seal elas 2022. aastal 1 096 455 inimest.

Ringkond asub departemangu kaguosas.

## Koosseis
### Kantonid

Marseille ringkonda kuuluvad järgmised kantonid (sh mõni vaid osaliselt):

* Allauchi kanton (9 valda 10-st)
* Aubagne'i kanton (3 valda)
* La Ciotat' kanton (7 valda)
* Gardanne'i kanton (1 vald 5-st)
* Marseille 1. kanton (1 vald)¹
* Marseille 2. kanton (1 vald)¹
* Marseille 3. kanton (1 vald)¹
* Marseille 4. kanton (1 vald)¹
* Marseille 5. kanton (1 vald)¹
* Marseille 6. kanton (1 vald)¹
* Marseille 7. kanton (1 vald)¹
* Marseille 8. kanton (1 vald)¹
* Marseille 9. kanton (1 vald)¹
* Marseille 10. kanton (1 vald)¹
* Marseille 11. kanton (1 vald)¹
* Marseille 12. kanton (1 vald)¹
¹Marseille vald kuulub nendesse kantonitesse vaid osaliselt

### Vallad
Marseille ringkonnas on 1. jaanuari 2024 seisuga järgmised vallad (sulgudes INSEE koodid):

## Viited
Miškėnai

**Miškėnai** (žemaidi *Miškienā*) on küla Leedus Mažeikiai rajoonis Reivyčiai vallas.

Küla asub Venta jõe ääres. Osaliselt ulatuvad külla Natura 2000 alad Venta jõe org ja Venta keskjooks. 

Küla rajati aastal 1926, mil Falsberg - Belimovo mõis uusmaasaajate kruntideks tükeldati.

## Elanikkond


* 60 (1959)
* 42 (1970)
* 10 (1979)

* 2 (1989)
* 2 (2001)
* 1 (2011)


## Viited

## Välislingid
* Küla Mažeikiai piirkonna entsüklopeedias
You Can Call Me Al

**"You Can Call Me Al"** (inglise keelest *Võid kutsuda mind Aliks*) on Ameerika Ühendriikide laulja ja laulukirjutaja Paul Simoni laul. See on tema seitsmendalt stuudioalbumilt "Graceland" (1986). Laulule kirjutas sõnad Simon ise, see räägib inimesest, kes pealtnäha põeb keskeakriisi. Simon sai sõnadeks osaliselt inspiratsiooni oma reisist Lõuna-Aafrika Vabariiki. Laul jõudis kuulajateni juulis 1986 ning sai üheks Simoni suurematest soolohittidest, "You Can Call Me Al" jõudis esiviisikusse seitsme riigi edetabelites.

## Allikad
* 
* 

## Välislingid
* Ametlik muusikavideo YouTube'is
Kušlėnai

**Kušlėnai** (žemaidi *Kušlienā*) on küla Leedus Mažeikiai rajoonis Reivyčiai vallas.

Küla asub Venta jõe ääres. Osaliselt ulatuvad külla Natura 2000 alad Venta jõe org ja Venta keskjooks. Kušlėnais on kruusakarjäär.

Küla vana kalmistu on muinsuskaitse all. See oli kasutusel XIX sajandil ja XX sajandi alguses. Kalmistul on ka väike kabel. Ühe kalmistul kasvava tamme ümber oli varem raudne võru. See tamm olevat olnud jaanuariülestõusu ajal ülestõusnute kogunemiskoht.

Küla on esmamainitud 1661. aastal (*Kuszlany*).

Küla nimi tuleneb sõna *nevala* ('räpane, vilets') žemaidikeelsest vormist.

## Elanikkond


* 163 (1923)
* 100 (1959)
* 113 (1970)
* 99 (1979)

* 67 (1989)
* 66 (2001)
* 52 (2011)
* 45 (2021)


## Viited

## Välislingid

* Küla Mažeikiai piirkonna entsüklopeedias
Tulnikiai

**Tulnikiai** (žemaidi *Tolnikē*) on küla Leedus Mažeikiai rajoonis Reivyčiai vallas.

Küla asub Ašva jõe ääres.

Küla vana kalmistu on muinsuskaitse all. See oli kasutusel XIX sajandil ja XVIII sajandi lõpus.

Küla on esmamainitud 1665. aastal.

Küla on saanud nime isikunime Tulnikis järgi.

## Elanikkond


* 331 (1902)
* 343 (1923)
* 225 (1959)
* 197 (1970)
* 148 (1979)

* 144 (1989)
* 140 (2001)
* 135 (2011)
* 96 (2021)


## Viited

## Välislingid
*Küla portaalis vietoves.Lt
* Küla Mažeikiai piirkonna entsüklopeedias
Ferma (Reivyčiai vald)

**Ferma** on küla Leedus Mažeikiai rajoonis Reivyčiai vallas.

Küla asub Läti piiri ääres, Ašva ja Vadakste jõgede ühinemispaigas. Osaliselt ulatub külla Natura 2000 ala Venta keskjooks. 

Jaanuariülestõusu järel asustati piirkonda Permi kubermangust venelasi, ala varasemad elanikud küüditati aga Venemaale. Uustulnukad rajasid sinna ka puidust vanausu palvemaja. Aastal 1915 ajasid sealsed venelased Saksa okupatsioonivõime kartes oma habemed maha ja hakkasid katoliku kombe kohaselt riietuma. See ei päästnud küla, kuna sakslased süüdistasid külaelanikke sõjavangide varjamises ja põletasid selle maha. Sama saatus tabas seda ka aastal 1944. Kahe sõja vahel rajati külla õigeusu kirik, mis koos külaga sõja ajal maha põles.

## Elanikkond


* 165 (1923)
* 92 (1959)
* 69 (1970)
* 35 (1979)

* 11 (1989)
* 3 (2001)
* 2 (2011)


## Viited

## Välislingid
* Küla Mažeikiai piirkonna entsüklopeedias
Colt 9mm SMG

**Colt 9mm SMG** (ka **Colt M635**) on Ameerika Ühendriikide püstolkuulipilduja. Seda toodab moonale 9×19mm Parabellum Colt's Manufacturing Company, relv põhineb automaadil M16.

## Kasutajad
* 
* 
* 
* 
* 
* 

## Vaata ka
* FAMAE SAF
* Heckler & Koch MP5
* PP-19 Bizon
* PP-19-01 Vitjaz
* QCW-05
* Sterling SAR-87
* Steyr AUG
* IWI Tavor
* La France M16K

## Viited
Mantvydai

**Mantvydai** (žemaidi *Montvīdā*) on küla Leedus Mažeikiai rajoonis Reivyčiai vallas.

Küla asub Venta jõe ääres. Osaliselt ulatuvad külla Natura 2000 alad Venta jõe org ja Venta keskjooks. 

Külas asub muinsuskaitsealune I aastatuhandel kasutusel olnud linnamägi. Ka on kaitse all XVI sajandil rajatud lohuga kivi.

Küla on esmamainitud 1661. aastal (*Montwidy*).

Küla on saanud nime isikunime Mantvydas järgi. Rahvajuttude järgi asunud sealsel linnamäel kunagu Montvydase-nimelise mehe kants.

## Elanikkond


* 152 (1902)
* 149 (1923)
* 104 (1959)
* 85 (1970)
* 63 (1979)

* 30 (1989)
* 25 (2001)
* 14 (2011)
* 11 (2021)


## Viited

## Välislingid
* Küla Mažeikiai piirkonna entsüklopeedias
Anglees

**Anglees** (prantsuse keeles *anglaise* 'inglise') on inglise päritolu kiire paaristaktimõõdus kontratants, tavaliselt 2/4 taktimõõdus, harvem 3/8 taktimõõdus.

Angleesid olid populaarsed 18.–19. sajandil. Selle perioodi jooksul muutus tantsupaigutus, mis 18. sajandil oli kontratantsule tüüpiline paaride rida, ent hiljem ring .

Et angleesiks võidi 17.–18. sajandil nimetada igasuguseid inglise kontratantse, kattub angleesi nimetus vähemalt osaliselt fransseesi ja ekosseesiga. Angleesiks võidi nimetada ka lava- või karaktertantsuna tantsitud *[[Hornpipe (tants)|hornpipe]]*'i. 

## Viited
Kabaldikai

**Kabaldikai** (žemaidi *Kabaldėkā*) on küla Leedus Mažeikiai rajoonis Reivyčiai vallas.

Küla asub Läti piiri ääres, Vadakste jõe kaldal. Osaliselt ulatub külla Natura 2000 ala Venta keskjooks. 

Külas asub muinsuskaitsealune Kabaldikai vana kalmistu. See oli kasutusel XIX sajandil ja XX sajandi alguses.

Küla on esmamainitud 1661. aastal (*Kabaldyki*). Külas oli varem Buknaičiai algkool, ent koolimaja põles 1952. aastal maha.

Küla nimi on tulnud sõna *nenuoramas* ('rahutu') žemaidikeelsest vormist.

## Elanikkond


* 118 (1902)
* 112 (1923)
* 65 (1959)
* 59 (1970)
* 26 (1979)

* 13 (1989)
* 16 (2001)
* 14 (2011)
* 6 (2021)


## Viited

## Välislingid

* Küla Mažeikiai piirkonna entsüklopeedias
Buknaičiai

**Buknaičiai** (žemaidi *Boknaitē*) on küla Leedus Mažeikiai rajoonis Reivyčiai vallas.

Küla asub Läti piiri ääres, Vadakste ja Ašva jõgede vahel. Osaliselt ulatub külla Natura 2000 ala Venta keskjooks. 

Buknaičiais on kultuurimaja ja raamatukogu.

Külas asub muinsuskaitsealune Buknaičiai vana kalmistu. See oli kasutusel XIX sajandil ja XX sajandi alguses. Kalmistul asub tulpkabel. Ka Buknaičiai teine vana kalmistu on kaitse all. See oli kasutusel samal ajal kui esimene kalmistugi. Teist kalmistut piirab kiviaed.

Küla on esmamainitud 1661. aastal (*Buknaycie*). Aastal 1930 rajati külla postkontor, kus oli ka telefon. Aastal 1932 toimus külas kommunistliku partei konverents. Aastal 1949 asutati külas kaks kolhoosi. Aastal 1920 asutati külas ka algkool. Selle osakond tegutses ka Kabaldikais, ent sealne koolimaja põles aastal 1952 maha. Selle Knabikai filiaal tegutses aastatel 1924–1974. Aastal 1961 sündis külas Leedu jurist Algimantas Valantinas.

Küla nimi tuleneb lätikeelset sõnast *bukniēt* (võlgades olema).

## Elanikkond


* 731 (1902)
* 649 (1923)
* 322 (1959)
* 418 (1970)
* 351 (1979)

* 391 (1984)
* 398 (1989)
* 447 (2001)
* 394 (2011)
* 331 (2021)


## Viited

## Välislingid

*Küla portaalis vietoves.Lt
* Küla Mažeikiai piirkonna entsüklopeedias
ÜRO Kosmoseasjade Büroo

**ÜRO Kosmoseasjade Büroo** ehk **Ühinenud Rahvaste Organisatsiooni Kosmoseasjade Büroo (UNOOSA)** on ÜRO Sekretariaadi allasutus, mis edendab ja hõlbustab rahumeelset rahvusvahelist koostööd kosmosevaldkonnas. Büroo töötab selle nimel, et luua või tugevdada kosmosealase tegevuse õiguslikke ja regulatiivseid raamistikke ning aitab arenguriikidel kasutada kosmoseteadust ja -tehnoloogiat säästva sotsiaal-majandusliku arengu saavutamiseks.

Büroo loodi 1958. aastal, et abistada ja nõustada ajutist Ühinenud Rahvaste Organisatsiooni kosmose rahumeelse kasutamise komiteed (COPUOS), mille ÜRO Peaassamblee asutas teaduslike ja õiguslike aspektide arutamiseks, mis on seotud kosmose uurimise ja kasutamisega inimkonna hüvanguks. Komitee muutus püsivaks järgmisel aastal, seejärel läbis UNOOSA mitu struktuurimuutust ning kolis 1993. aastal ÜRO Viini keskusesse Austrias.

COPUOS-i sekretariaadina vastutab büroo selle eest, et aidata ellu viia kosmoseõigust moodustavaid peamisi rahvusvahelisi lepinguid, õiguslikke põhimõtteid ja ÜRO Peaassamblee resolutsioone. Muude ülesannete hulka kuuluvad nõustamine valitsustele ja valitsusvälistele organisatsioonidele kosmoseõiguse küsimustes; kosmosesse viidud sõidukite ja objektide registri pidamine; erinevate kosmosega seotud teemade arutamiseks foorumite korraldamine ning programmide toetamine, mis pakuvad juurdepääsu kosmosetehnoloogiale.

## Viited
Zhongwei

**Zhongwei** on 2. järgu haldusüksus (ringkonna õigustega linn) Hiinas Ningxia Huei autonoomses piirkonnas. Asub Kollase jõe kaldal ja piirneb põhjas Tenggeri kõrbega.

Haldusüksuse keskus on Shapotou linnarajoon.

Pindala on 16 986 km².

Kesklinnast loodes asub Zhongwei Shapotou lennujaam.

## Haldusjaotus

Zhongwei jaguneb kolmeks maakonna tasemel haldusüksuseks: kaheks maakonnaks ja üheks linnarajooniks:

* Shapotou linnarajoon (沙坡头区)
* Zhongningi maakond ( 中宁县)
* Haiyuani maakond (海原县)

## Välislingid
*Zhongwei koduleht
Sigge Larsson (Sparre)

**Sigge Larsson (Sparre)** (ka **Sigge Laurensson noorem**; 1442 või hiljem – mai 1509) oli Rootsi suurmaaomanik, väejuht ja riiginõunik, kes kuulus aadlisuguvõssa Sparre af Rossvik.

## Elulugu
Sigge Larsson sündis tõenäoliselt 1440. aastatel Skaraborgi läänis. Tema isa oli Lars Siggesson, Vilske kihelkonnakohtunik (*häradshövding*) ja riiginõunik, ning ema Ingeborg Bengtsdotter kuulus samuti Rootsi vanasse aadliseisusse (Laurens Björnssoni sugu). Tema vanaisa Sigge Larsson vanem oli teadaolevalt varaseim Sparre suguvõsa dokumenteeritud liige.

Sigge Larsson osales Taani–Rootsi sõjas ja sai 10. oktoobril 1471 Brunkebergi lahingus haavata.

Ta nimetati hiljemalt 1479. aastal riiginõunikuks (*riksråd*) ja 1485. aastal määrati ta Viste kihelkonnakohtunikuks. Tema valduses olid mitmed mõisad, sealhulgas Lidköping, mille ta sai läänina ja mis kuulus talle surmani. Tema residentsiks oli algul Skofteby mõis Norra Härene kihelkonnas (pärand esimeselt abikaasalt) ja hiljem Ågården Råda kihelkonnas, mille ta 1492. aastal kujundas aadlimõisaks (*sätesgård*).

1499. aastal osales Sigge Larsson troonipärija valimisel, kuigi ei esinenud sel hetkel enam kui ametlik riiginõunik. Ta oli siiski kohal 1505. aasta riiginõukogul.

Sigge Larsson suri ajavahemikus 6.–10. mai 1509.

## Perekond
Sigge Larsson oli esmalt abielus Brita Bengtsdotteriga (Öra) ja alates 6. septembrist 1486 Kerstin Månsdotteriga (Natt och Dag), kes oli Måns Bengtssoni (Natt och Dag) tütar. Nende lapsed olid:

*Karin, abielus riiginõunik Lindorm Brunssoniga (Forstena suguvõsast)
*Barbro, abielus riiginõunik Nils Olofssoniga (Vinge)
*Margareta, abielus Nils Krummega
*Ingeborg Siggesdotter (Sparre), surnud enne 1545. aastat, abielus Göran Hanssoni (Stiernsköld), Krister Klassoni (Horn, abiellus 1518) ja Åke Klassoniga (Tott, abiellus 1524)
*Hebbla, abielus riiginõunik Erik Joakimsson Flemingiga
*Lars Siggesson (Sparre), surnud 1554, riigimarssal
*Jöran Siggesson (Sparre), arvatavasti hukkunud 1521. aastal Rootsi vabadussõja ajal Taani võimu vastu.

## Viited
Parter (maadlus)

**Parter** on asend maadluses, kus vähemalt üks maadleja asub maas ning võitlust jätkatakse madalas asendis. 

Parteris jagunevad rollid üldiselt kaheks: **pealejääja** (ründaja), kes püüab vastast pöörata või selili suruda, ja **allajääja** (kaitsja), kes üritab punktikaotust vältida.

Parter on oluline osa nii Kreeka-Rooma kui ka vabamaadluses. Vabamaadluses võib parterasend tekkida loomulikult maadlusvõtte käigus. Kreeka-Rooma maadluses oli parter traditsiooniliselt oluline osa ka karistusena passiivsuse eest, kuid alates 2016. aastast ei kasutata enam sundraparteeri – selle asemel karistatakse passiivsust punktidega ja maadlejad jäävad püsti.

Tõhus partermaadlus eeldab head tasakaalu, jõudu ja tehnilist oskust, sest paljud punktid ja võidud otsustatakse just maasvõitluses.

## Viited
Ehis-toonekurg

**Ehis-toonekurg** (*Mycteria leucocephala*) on toonekurglaste sugukonda kuuluv linnuliik.

## Välimus
Ehis-toonekurg on 93–102 cm pikk. Tiiva pikkus on 490–520 mm. Kaalub 2–3,5 kg.

Sulestik on peamiselt valge, tiivad ja saba on mustad. Sulgedeta pea on oranž. Nokk on helekollane, jalad on roosad. Silmad on hallikaspruunid. Sarnaneb välimuselt roosa-toonekurega, kuid ehis-toonekure rind on mustavalgekirju ja tiibadel on valged triibud.

Udusulis pojad on helehallid. Kõhupoolel on väga vähe sulgi. Nokk on roosakas, nokatüvikul on must triip. Silmad on mustad, jalad on roosakad.

## Levik
Elavad Indias, Sri Lankal, Indohiinas ja Lõuna-Hiinas.

Elavad jõgede ja järvede ääres, padurates ja riisipõldudel, vahel ka rannikul. Võivad pesitseda linnades.

## Toitumine
Toituvad peamiselt 1–12 cm pikkustest kaladest, kuid ka konnadest, krabidest ja suurtest putukatest.

Otsivad toitu kuni 25 cm sügavuses vees. Toidu leidmiseks kasutavad peamiselt kompimist. Hoiavad nokka vees ja kõnnivad, mõnikord seisavad paigal. Vahel liigutavad nokka küljelt küljele ja segavad jalaga vett, et kalad peidust välja tuleks.

Toituvad paarides või väikestes parvedes. Pesitsusajal on parved väiksemad. Tavaliselt toituvad päeval, vahel ka öösel. Võivad varastada kala teistelt lindudelt näiteks hall- ja hõbehaigrutelt ning ida-kääbuskormoranidelt.

## Pesitsemine
Pesitsevad kolooniates, vahel koos valge-irvnokkade, haigrute ja iibistega. Viie või kuue puu otsas võib olla 70–100 pesa. Tihti pesitsevad niiluse akaatsia otsas. Okstest ehitatud pesa läbimõõt on 60 cm. Isaslind kogub pesamaterjali ja emaslind ehitab pesa. Pärast pesa valmimist ei jäeta seda järelevalveta, sest liigikaaslased võivad sealt oksi varastada.

Põhja-Indias pesitsevad juulist oktoobrini, Lõuna-Indias novembrist märtsini. Kurnas on 2–5 muna mõõtmetega 66–77 × 42–47 mm. Muna kaalub 75 g. Mune hauvad mõlemad vanemad 30 päeva. Tavaliselt haub emaslind hommikul ja isaslind pärastlõunal. Pojad saavad lennuvõimeliseks 60 päeva vanuselt.

## Eluiga
Ehis-toonekurg võib elada 28-aastaseks.

## Viited

## Välislingid
Karin Keller-Sutter

**Karin Maria Keller-Sutter** (neiupõlves **Karin Maria Sutter**; sündinud 22. detsembril 1963) on Šveitsi poliitik, aastal 2025 Šveitsi liidupresident ning aastast 2019 Šveitsi Liidunõukogu liige.

Keller-Sutter kuulub erakonda Liberaalid ning juhib ka Šveitsi majandusministeeriumit (st, et ta on sisuliselt rahandusminister). Ta oli aastatel 2011–2019 Kantonite Nõukogus ehk ühes kahest parlamendi kojast (2017–2018 selle president). Enne seda tegeles ta poliitikaga kohaliku omavalitsuse tasandil.

Aastal 2023 nimetas Financial Times ta üheks maailma mõjukamaks naiseks. Eriti tõi väljaanne välja tema osalust Credit Suisse'i ülevõtmises UBS-i poolt.

## Viited
Caeni ringkond

**Caeni ringkond** on ringkond Prantsusmaal Normandia piirkonnas Calvadosi departemangus. Ringkond koosneb 200 vallast. Seal elas 399 290 inimest 2022. aastal.

Ringkond asub departemangu keskosas ulatudes departemangu põhjapiirist, La Manche'i väinast, selle lõunapiirini Orne'i departemanguga.

## Koosseis
### Kantonid

Caeni ringkonda kuuluvad järgmised kantonid (sh mõni vaid osaliselt):

* Caeni 1. kanton (5 valda)¹
* Caeni 2. kanton (6 valda)¹
* Caeni 3. kanton (2 valda)¹
* Caeni 4. kanton (1 vald)¹
* Caeni 5. kanton (5 valda)¹
* Courseulles-sur-Meri kanton (11 valda 21-st)
* Évrechy kanton (28 valda)
* Falaise'i kanton (57 valda)
* Hérouville-Saint-Clairi kanton (2 valda)
* Le Homi kanton (42 valda)
* Ifsi kanton (4 valda)
* Livarot-Pays-d'Auge'i kanton (1 vald 12-st)
* Mézidon-Vallée-d'Auge'i kanton (1 vald 39-st)
* Ouistrehami kanton (11 valda)
* Thule et Mue kanton (8 valda 26-st)
* Troarni kanton (21 valda 24-st)
¹Caeni vald kuulub nendesse kantonitesse vaid osaliselt

### Vallad

Caeni ringkonnas on 1. jaanuari 2025. aasta seisuga järgmised vallad (sulgudes INSEE kood):

## Viited
Springfield Armory XD

**Springfield Armory XD** on Ameerika Ühendriikide poolautomaatpüstol, litsentsi all toodetud koopia Horvaatia püstolist HS2000. Seda toodab ettevõte Springfield Armory, Inc. Püstoli raam on polümeerist.

## Kasutajad
*
Elizabeth Davidson-Blythe

**Elizabeth Amee Davidson-Blythe** (sündinud 10. juunil 1997 Bostonis Ameerika Ühendriikides) on Ameerika Ühendriikidest pärit Mani viiuldaja ja helilooja.

Oma loomingus keskendub ta eeskätt Mani saare traditsioonilisele keldi muusikale. Juba lapsena puutus ta pärimusmuusikaga kokku kodukandis Bostonis, kus tutvus šoti pärimusmuusikaga. Pärast klassikalise muusika õpinguid ning praktiseerimist mitmete tuntud artistidega jõudis Elizabeth Edinburghis õppides taas folkmuusikani.

## Elizabeth Davidson-Blythe & Daniel Quayle
Edinburghis tutvus Elizabeth pubides šoti ja iiri rahvamuusikat mängides Daniel Quayle'iga, kellega koos sündis nende esimesel avalikul suurel esinemisel, Viljandi folgil, duo Elizabeth Davidson-Blythe & Daniel Quayle. Muusikalist inspiratsiooni ammutavad nad keldi traditsioonidest nii Iirimaalt kui ka Mani saarelt. Kuid mõjutusi on nende muusikas ka kaugemalt, näiteks Eestist ja Kanadast. Duo eesmärgiks on tuua Mani saare muusika laiema publikuni ning Davidson-Blythe'i sõnul mõjutavad duo loomingut kõige rohkem just viiulile kui instrumendile eripäraselt omased nüansid ja mängimisvõimalused, kuna Mani saarte muusika keskmes on samuti viiul, mis omakorda eristab seda šoti või iiri muusikast.

Duo Elizabeth Davidson-Blythe & Daniel Quayle tegevus on paljuski seotud Eesti muusikamaastikuga. Nende esimene ühine suurem etteaste toimus 2021. aastal Viljandi pärimusmuusika festivalil ning oma esimese albumi salvestas duo Tartus Clockwork Stuudios. Pärast seda on nad esinenud veel mitmel Eestis toimunud festivalil, korraldanud muusikateemalisi töötube ning teinud koostööd kohalike folkmuusikutega.

Ansambel on keldi muusika tutvustajana esinenud muusikafestivalidel ka mujal maailmas.

## Albumid
* "The Coast Road" (2022)

## Isiklikku
Ta on abielus kolleeg Daniel Quayle'iga. Nad elavad Mani saarel Douglases.

## Viited

## Välislingid
* Aimar Ventsel, "Elizabeth Davidson-Blythe: Mani saare muusika muutub järjest populaarsemaks", ERR, 23. juuli 2025
Nelja kahjuri kampaania

**Nelja kahjuri kampaania** (hiina keeles 除四害, *Chú Sì Hài*; ka **nelja katku kampaania**) oli suure hüppe ajal Hiinas toimunud kampaania aastatel 1958–1962. Võim seadis eesmärgiks hävitada neli "kahjurit": rotid, kärbsed, sääsed ja varblased. Varblaste massiline tapmine mõjutas looduse ökoloogilist tasakaalu ning oli üks 1959.–1961. aasta suure näljahäda põhjustest. Näljahäda nõudis kümnete miljonite inimeste elud (hinnanguliselt 15–55 miljonit). Varblaste hävitamine lõpetati aastal 1960, uueks sihtmärgiks võeti lutikate tõrjumine.
Andris Caune

**Andris Caune** (sündinud 27. juunil 1937 Riias) on läti ajaloolane ja arheoloog. Läti Teaduste Akadeemia täisliige.

Ta on sündinud kunstnik Voldemārs Caune peres.

Ta õppis Läti Põllumajandusakadeemia hüdroehituse teaduskonnas (lõpetas 1961. aastal) ja seejärel Läti Ülikooli ajaloo-filoloogia teaduskonnas (lõpetas 1969. aastal).

Ta töötas aastatel 1959–1969 Läti NSV Kultuuriministeeriumi Teaduslikus Restaureerimis-projekteerimisbüroos, seejärel sai temast Läti Teaduste Akadeemia Ajaloo Instituudi arheoloogia osakonna töötaja. 1970. aastal hakkas ta juhtima arheoloogilisi väljakaevamisi Riias, sealhulgas Riia vanalinnas.

1993. aastal jätkas ta tööd Läti Ülikooli Läti Ajaloo Instituudis ja oli aastatel 1996–2002 selle direktor. 

1998. aastal valiti ta Läti presidendi loodud ajalookomisjoni juhiks. Tema juhitud komisjon avaldas üle 20 köite artikleid 20. sajandi Läti ajaloo kohta. Ta on avaldanud üle 700 publikatsiooni.

## Tunnustus
* 1997 Kolme Tähe orden, neljas klass
* 2001 Läti Teaduste Akadeemia Suur medal
* 2007 Tunnustusrist, teine klass
Teodors Zeids

**Teodors Zeids** (1. august 1912 Jelgava – 28. juuni 1994 Riia) oli läti ajaloolane ja maletaja.

Ta lõpetas aastal 1930 Jelgava gümnaasiumi kuldmedaliga. Aastal 1940 lõpetas ta kuldmedaliga ka Läti Ülikooli filoloogia- ja filosoofiateaduskonna ajaloo osakonna. Juba õpingute ajal asus ta tööle – algul Läti Ülikooli raamatukogus, seejärel aastast 1936 Läti Materiaalse Kultuuri Instituudis ja aastast 1937 ka professor Arved Švābe juures Läti Konversatsioonisõnaraamatu toimetuses. Ta oli korporatsiooni Salgalia liige.

Pärast Teist maailmasõda töötas ta aastast 1946 Läti NSV Teaduste Akadeemia Ajaloo Instituudis – ta oli seal sektorijuhataja ja hiljem osakonnajuhataja. Samal ajal, aastatel 1944–1982, oli ta Läti Riikliku Ülikooli õppejõud. Ta uuris feodalismi teket Lätis ning Läti feodaalajaloo histiograafiat ja allikaid. Aastal 1951 avaldas ta monograafia "Feodalism Liivimaal" ja aastal 1955 kaitses ta ajalooteaduste kandidaadi dissertatsiooni. Ta on ka raamatute "Feodaalne Riia" (1978, Läti NSV riiklik preemia 1982) ja "Läti NSV ajalugu" (1, 1986) kaasautor. Ta osales Johann Christoph Brotze teose "Erinevate Vidzeme monumentide, vaatamisväärsuste, müntide, vappide jms kogu" (1, 1992) väljaande ettevalmistamisel.

Teodors Zeids suri 28. juunil 1994 Riias. Ta on maetud Lāčupe kalmistule.

Aastal 2018, kui Läti NSV KGB agentide toimik avalikustati, selgus, et selles oli ka Zeids.

## Maletajana
Steyr MPi 69

**Steyr MPi 69** on Austria püstolkuulipilduja. Seda tootis 20. sajandi teises pooles ettevõte Steyr Mannlicher moonale 9×19mm Parabellum.

## Kasutajad
* 
* 
* 
* 
* 

## Vaata ka
* MAC-10
* FB Glauberyt
* Ruger MP9

## Kirjandus
*
Whale fall

***Whale fall*** on olukord, kui vaala korjus langeb merepõhja. Merepõhjas tekivad vaalakorjuste ümber väiksed ökosüsteemid, mis võivad kesta aastakümneid. Tavaliselt tekib *whalefall* vähemalt 1000 m sügavusel, kuid külmemates piirkondades on nähtust täheldatud ka näiteks 150 m sügavusel. Teadlased avastasid selle 1970. aastatel.

## Vaata ka
* Detritofaag
* Vaalapüük

## Viited
Aurillaci ringkond

**Aurillaci ringkond** on ringkond Prantsusmaal Auvergne-Rhône-Alpesi piirkonnas Cantali departemangus. Ringkond koosneb 93. vallast. Seal elas 82 808 inimest 2022. aastal.

Ringkond asub departemangu edelaosas.

## Koosseis
### Kantonid

Aurillaci ringkonda kuuluvad järgmised kantonid (sh mõni vaid osaliselt):

* Arpajon-sur-Cère'i kanton (14 valda)
* Aurillaci 1. kanton (2 valda)¹
* Aurillaci 2. kanton (1 vald)¹
* Aurillaci 3. kanton (1 vald)¹
* Maursi kanton (18 valda)
* Naucellesi kanton (14 valda 16-st)
* Saint-Paul-des-Landesi kanton (22 valda)
* Vic-sur-Cère'i kanton (23 valda)
¹Aurillaci vald kuulub nendesse kantonitesse vaid osaliselt

### Vallad

Aurillaci ringkonnas on järgmised vallad 1. jaanuari 2025. aasta seisuga (sulgudes INSEE koodid):

## Viited
Knabikai

**Knabikai** (žemaidi *Knabėkā*) on küla Leedus Mažeikiai rajoonis Reivyčiai vallas.

Küla asub Läti piiri ääres, Vadakste jõe kaldal. Osaliselt ulatub külla Natura 2000 ala Venta keskjooks. 

Külas asub muinsuskaitsealune Buknaičiai ja Knabikai külade vana kalmistu. See oli kasutusel XIX sajandil ja XX sajandi alguses. Kalmistul on kaitse all 1910. aastast pärit Kazimieras Jagminase haud, mille hauakivi pärineb aastast 1937.

Küla on esmamainitud 1661. aastal (*Knabiki*). Aastal 1916 lasksid Saksa okupatsioonivõimud Mažeikiais maha kaks küla elanikku, keda süüdistati relvade omamises ja vene sõjavangide abistamises. Aastal 1924 rajati külla algkool. Tegemist oli Buknaičiai kooli filiaaliga. Kool suleti aastal 1974. kus oli ka telefon. Aastal 1932 toimus külas kommunistliku partei konverents. Aastal 1949 asutati külas kaks kolhoosi. Aastal 1920 asutati külas ka algkool Selle osakond tegutses ka Kabaldikaisl, ent sealne koolimaja põles aastal 1952 maha. Aastal 1961 sündis külas Leedu jurist Algimantas Valantinas.

Küla nimi tuleneb kas isikunimest Knabikas või sõna ''kreivas (vasak) žemaidikeelset kujust.

## Elanikkond


* 437 (1902)
* 409 (1923)
* 492 (1959)
* 280 (1970)
* 133 (1979)

* 87 (1985)
* 65 (1989)
* 74 (2001)
* 43 (2011)
* 37 (2021)


## Viited

## Välislingid

* Küla Mažeikiai piirkonna entsüklopeedias
Angoulême'i ringkond

**Angoulême'i ringkond** on ringkond Prantsusmaal Uus-Akvitaania piirkonnas Charente'i departemangus. Ringkond koosneb 114. vallast. Seal elas 181 817 inimest 2022. aastal.
Ringkond asub departemangu edelaosas.

## Koosseis
### Kantonid

Angoulême'i ringkonda kuuluvad järgmised kantonid (sh mõni vaid osaliselt):

* Angoulême'i 1. kanton (2 valda)¹
* Angoulême'i 2. kanton (2 valda)¹
* Angoulême'i 3. kanton (2 valda)¹
* Boëme-Échelle'i kanton (13 valda)
* La Couronne'i kanton (4 valda)
* Gond-Pontouvre'i kanton (4 valda)
* Touvre-et-Braconne'i kanton (6 valda)
* Tude-et-Lavalette'i kanton (50 valda)
* Val de Nouère'i kanton (7 valda 23-st)
* Val de Tardoire'i kanton (27 valda)
¹Angoulême'i vald kuulub nendesse kantonitesse vaid osaliselt

### Vallad

Angoulême'i ringkonnas on järgmised vallad 1. jaanuari 2025. aasta seisuga (sulgudes INSEE koodid):

## Viited
Urvikiai

**Urvikiai** (žemaidi *Urvikē*) on küla Leedus Mažeikiai rajoonis Reivyčiai vallas.

Urvikiai asub Ašva jõe ääres. Küla läbib Jelgava raudtee. Sealsed muinaskalmed on muinsuskaitse all.

Urvikiais on raamatukogu.

Küla on esmamainitud 1661. aastal (*Urviki*). 1928. aastal avati külas algkool, mis 2003. aastal allutati Mažeikiai Senamiestise põhikoolile. Kool suleti 2007. aastal.
Küla on saanud nime isikunime Urvikis järgi.

## Elanikkond


* 567 (1902)
* 601 (1923)
* 434 (1959)
* 430 (1970)
* 338 (1979)

* 372 (1987)
* 360 (1989)
* 364 (2001)
* 371 (2011)
* 436 (2021)


## Viited

## Välislingid
*Küla portaalis vietoves.Lt
* Küla Mažeikiai piirkonna entsüklopeedias
STS-51-B

**STS-51-B** oli NASA Space Shuttle'i programmi 17. lend ja kosmosesüstik Challengeri seitsmes lend. Challenger startis 29. aprillil 1985. Challenger viidi esialgu stardiplatvormile missiooni STS-51-E jaoks, kuid satelliidiga TDRS-B tekkinud probleemi tõttu missioon tühistati. Pärast missiooni tühistamist määrati Challengerile uueks missiooniks STS-51-B. Süstik maandus edukalt 6. mail 1985 pärast nädalapikkust missiooni.

## Meeskond

## Viited
STS-51-F

**STS-51-F** (tuntud ka kui **Spacelab 2**) oli NASA Space Shuttle'i programmi 19. lend ja kosmosesüstik Challengeri kaheksas lend. See startis Kennedy Kosmosekeskusest Floridas 29. juulil 1985 ja maandus kaheksa päeva hiljem, 6. augustil 1985.

Kuigi STS-51-F peamine last oli laborimoodul Spacelab, pälvis suurimat avalikku tähelepanu katse nimega *Carbonated Beverage Dispenser Evaluation* ehk eksperiment, milles nii Coca-Cola kui ka Pepsi üritasid teha oma jooke astronautidele kättesaadavaks. Sellel missioonil kasutati ka heeliumjahutusega infrapunateleskoopi, mis vaatamata mõningatele probleemidele suutis infrapunavalguses vaadelda 60% galaktikatasandist.

Stardi ajal tekkis Challengeril mitu sensori riket keskmises peamootoris, mistõttu mootor seiskus ja piloodid pidid sooritama avariiprotseduuri "*Abort to Orbit*" (ATO). See on ainus süstiku missioon, mille käigus tuli pärast starti sooritada katkestusprotseduuri. ATO tulemusel toimus missioon planeeritust veidi madalamal orbiidil.

## Viited
Estany Negre jõgi

**Estany Negre jõgi** (katalaani **riu del'Estany Negre**) on vooluveekogu Vahemere ja Ebro valgalal Andorras La Massana vallas Arinsali lähedal Comapedrosa mäemassiivis. Jõgi läheb üle Comapedrosa jõeks, mis ühineb Pla del'Estany jõega Pollósi jõeks.

Jõgi saab alguse Estany Negre järvest (2630,9 m üle merepinna), mille järgi ta on nime saanud, ja toob sulamisvett Andorra kõrgeimalt mäelt Comapedrosalt. Ta voolab läbi ka kohast, kus ühel pool on  Comapedrosa nõlv ja teisel pool Sanfonsi mäetipu (2894 m) ja Agulla de Baiau (2860 m) nõlv. 40 m allpool läbib ta teise mägijärve Basses del'Estany Negre. Kohe  allavoolu pöördub jõgi kagusse. Veidi lääne pool mägihütist Cabana de Comapedrosast (2213 m üle merepinna) läheb jõgi märgatavalt suuremaks, sest sellesse suubub kaks väiksemat jõge. Umbes seda kohta peetakse Comapedrosa jõe alguseks. Veel mõnisada meetrit ülesvoolu suubub Estany Negre jõkke oja, mis pärineb väikesest järvest 2713 m kõrgusel Hispaania piiri ääres. Seda oja toidab ka allikas Font de les Canyorques.   

Kogu jõe pikkuses kulgeb piki jõge Hispaania matkarada GR-11, mis viib Hispaania piirilt Arinsali keskuseni.
Evald Lall

**Evald Lall** (22. aprill 1922 – 9. oktoober 1998) oli eesti metsakorraldaja.

Aastail 1955–1958 oli ta Metsamajanduse Peavalitsuses peametsaülem. 

Aastail 1955–1959 ja 1960–1963 oli ta Teaduste Akadeemia Looduskaitse komisjoni liige.

Ta oli väljaannete "Mets. Puit. Paber" ning "Mets ja Puu" toimetaja. 

## Viited